Document ID: 31991L0322

Id-Direttiva tal-Kummissjoni 91/322/KEE
tad-29 ta' Mejju 1991
dwar l-istabbiliment ta' valuri ta' limiti indikattivi permess ta' l-implimentazzjoni tad-Direttiva tal-Kunsill 80/1107/KEE dwar il-protezzjoni tal-ħaddiema mir-riskji relatati ma' l-esposizzjoni għal aġenti kimiċi, fiżiċi u bijoloġiċi fuq ix-xogħol
IL-KUNSILL TAL-KOMUNITAJIET EWROPEJ,
Wara li kkunsidrat it-Trattat li tistabilixxi l-Komunità Ekonomika Ewropea,
Wara li kkunsidra d-Direttiva tal-Kunsill 80/1107/KEE tas-27 ta' Novembru 1980 dwar il-protezzjoni tal-ħaddiema mir-riskji relatati ma' l-esposizzjoni għal aġenti kimiċi, fiżiċi u bijoloġiċi fuq ix-xogħol [1], kif l-aħħar emendata b'Direttiva 88/642/KEE [2], b'mod partikolari l-ewwel subparagrafu ta' l-Artikoli 8(4) tagħha,
Wara li kkunsidra l-opinjoni tal-Kumitat Konsultattiv dwar is-Sigurtà, Iġjene u l-Protezzjoni tas-Saħħa fuq il-Post tax-Xogħol,
Filwaqt li t-tielet subparagrafu ta' l-Artikolu 8(4) ta' Direttiva 80/1107/KEE jiddikjara li valuri tal-limitu indikattivi għandhom jirriflettu evalwazzjonijiet ta' esperti bbażati fuq data xjentifika;
Filwaqt li l-għan li jiġu stabbiliti dawn il-valuri huwa l-armonizazzjoni ta' kondizzjonijiet f'dan il-qasam, filwaqt li jinżamm it-titjib li jkun sar;
Filwaqt li d-Direttiva tikkostitwixxi pass prattiku lejn il-kisba tad-dimensjoni soċjali tas-suq ġewwieni;
Filwaqt li valuri tal-limitu ta' esposizzjoni okkupazzjonali għandhom jitqiesu bħala parti importanti mill-metodu totali sabiex tkun żgurata l-protezzjoni tas-saħħa ta' ħaddiema fuq il-post tax-xogħol;
Filwaqt li tista' tiġi stabbilita lista inizjali ta' valuri tal-limitu ta' esposozzjoni okkupazzjonali għal aġenti li għalihom jeżistu valuri simili fl-Istati Membri, waqt li tingħata prijorità għal aġenti li jkunu jinsabu fuq postijiet tax-xogħol u li x'akatrx ikollhom effet fuq is-saħħa tal-ħaddiema; filwaqt li din il-lista tista' tkun ibbażata fuq data xjentifika eżistenti sakemm l-effetti fuq is-saħħa jkunu konċernati, għalkemm għal ċerti aġenti dawn id-data huma llimitati ħafna;
Filwaqt li barra minn hekk jista' jkun hemm bżonn li jiġu stabbiliti valuri tal-limitu ta' esposizzjoni okkupazzjonali għal perjodi iqsar waqt li jingħata każ ta' l-effetti li joħorġu mill-esposizzjoni għal perjodu ta' żmien qasir;
Filwaqt li hemm metodu ta' referenza li jkopri, inter alia, stima ta' esposizzjoni u strateġija ta' kejl għal valuri tal-limitu ta' esposizzjoni okkupazzjonali f'Direttiva 80/1107/KEE;
Filwaqt li, minħabba l-importanza li jiġu miksuba kejlijiet ta' esposizzjoni li wieħed jista' jorbot fuqhom fir-rigward ta' valuri tal-limitu ta' esposizzjoni okkupazzjonali, jista' jkun hemm bżonn fil-futur li jiġu stabbiliti metodi ta' referenza addattati;
Filwaqt li valuri tal-limitu ta' esposizzjoni okkupazzjonali għandhom jinżammu taħt eżaminazzjoni u jeħtieġilhom li jiġu eżaminati mill-ġdid jekk data xjentifika ġdida turi li ma jkunux aktar validi;
Filwaqt li, għal ċerti aġenti sejjer ikun hemm bżonn fil-futur li jiġu kkunsidrati l-mogħdijiet kollha ta' assorbiment, li jinkludu l-possibilità ta' penetrazzjoni mill-ġilda, sabiex ikun żgurat l-aħjar livell possibbli ta' protezzjoni;
Filwaqt li l-miżuri li għalihom hemm provdut f'din id-Direttiva huma f'konfomità ma' l-opinjoni tal-Kumitat imwaqqaf skond l-Artikolu 9 ta' Direttiva 80/1107/KEE,
ADOTTA DIN ID-DIRETTIVA:
Artikolu 1
Valuri tal-limitu indikattivi, li tagħhom Stati Membri għandhom jagħtu każ, inter alia, meta jiġu stabbiliti l-valuri tal-limitu li hemm referenza għalihom fl-Artikolu 4(4)(b) ta' Direttiva 80/1107/KEE huma mniżżla fl-Anness.
Artikolu 2
1. L-Istati Membri għandhom idaħħlu fis-seħħ id-dispożizzjonijiet meħtieġa sabiex jikkonformaw ma' din id-Direttiva sal-31 ta' Diċembru 1993. Għandhom jinfurmaw mal-ewwel lill-Kummissjoni bihom.
Meta l-Istat Membri jadottaw dawn il-miżuri, (dawn il-miżuri) għandu jkollhom referenza għal din id-Direttiva jew għandhom ikunu akkumpanjati b'din ir-riferenza mal-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.
2. Stati Membri għandhom jikkomunikaw mal-ewwel lill-Kummissjoni d-dispożizzjonijiet kollha tal-liġi nazzjonali li huma jadottaw fil-qasam irregolat b'din id-Direttiva.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fid-29 ta' Mejju 1991.

Labels: 0
1
9
20